b'\n_START_ARTICLE_\nAndrius Narbekovas\n_START_SECTION_\nBiografija\n_START_PARAGRAPH_\nGim\xc4\x97 daugiavaik\xc4\x97je \xc5\xa1eimoje. Brolis futbolininkas Arminas Narbekovas. 1984 m. baig\xc4\x97 Kauno medicinos institut\xc4\x85. 1993 m. baig\xc4\x97 Kauno kunig\xc5\xb3 seminarij\xc4\x85, \xc4\xaf\xc5\xa1ventintas kunigu. 1998 m. baig\xc4\x97 Popie\xc5\xbei\xc5\xa1kojo Laterano universiteto Jono Pauliaus II \xc5\xa1eimos ir santuokos studij\xc5\xb3 instituto filial\xc4\x85 Va\xc5\xa1ingtone._NEWLINE_1984\xe2\x80\x931985 m. Klaip\xc4\x97dos miesto ligonin\xc4\x97s, 1985\xe2\x80\x931988 m. Pasvalio rajonin\xc4\x97s ligonin\xc4\x97s chirurgas, 1988\xe2\x80\x931990 m. Kauno medicinos instituto (nuo 1989 m. Kauno medicinos akademija) klinikinis ordinatorius. 1993\xe2\x80\x931995 m. Vilniaus kunig\xc5\xb3 seminarijos d\xc4\x97stytojas, studij\xc5\xb3 prefektas. Nuo 1993 m. Vilniaus arkikatedros bazilikos kunigas rezidentas. Nuo 1998 m. Vytauto Did\xc5\xbeiojo universiteto d\xc4\x97stytojas, nuo 2004 m. Teologijos katedros ved\xc4\x97jas, nuo 2005 m. ir universiteto santuokos ir \xc5\xa1eimos studij\xc5\xb3 centro direktorius. Nuo 2001 m. ir Lietuvos teis\xc4\x97s universiteto (nuo 2004 m. Mykolo Romerio universitetas) d\xc4\x97stytojas, nuo 2008 m. profesorius. Nuo 2012 m. \xc5\xa0v. Teres\xc4\x97s ba\xc5\xbeny\xc4\x8dios ir Au\xc5\xa1ros vart\xc5\xb3 koply\xc4\x8dios kunigas rezidentas._NEWLINE_Lietuvos bioetikos komiteto prie Lietuvos Sveikatos Apsaugos Ministerijos narys \xe2\x80\x93 ekspertas, Lietuvos Kult\xc5\xabrin\xc4\x97s Psichiatrijos Asociacijos valdybos narys. Nuo 2013 m. Nacionalin\xc4\x97s sveikatos tarybos narys.\n_START_SECTION_\nMokslin\xc4\x97 veikla\n_START_PARAGRAPH_\nMokslin\xc4\x97s veiklos sritys: bioetika, bioteis\xc4\x97, \xc5\xa1eimotyra. Para\xc5\xa1\xc4\x97 straipsni\xc5\xb3 santuokos, \xc5\xa1eimos, moral\xc4\x97s, bioteis\xc4\x97s, eutanazijos ir kitais klausimais.'